《春日行》
宋代·李坦之

东风入树吹流莺，晓窗睡熟花冥冥。美人窗间动晓思，莺声枕上提春情。

座中日出花满城，城南春深杨柳青。王孙不归消息断，深闺无人春草生。

草生犹有时，王孙何日归。斜阳照流水，万里长相思。

东园三月花烂开，西园胡蝶双飞来。明年蝶去春无主，闭门花落愁如雨。

作者简介：宋末元初钱塘人，字道坦。工诗。早岁入洞霄宫，学文于高士邓牧，为牧称许。